Virallinen lehti nro C 118 , 29/04/1999 s. 0081



KIRJALLINEN KYSYMYS E-2582/98 esittäjä(t): Ernesto Caccavale (UPE) komissiolle (1. syyskuuta 1998) Aihe: Mahdollisuus auttaa Italian velkaantuneita Italian koronkiskontaa vastustava ja luottokelpoisuutensa menettäneitä auttava järjestö SNARP on toistuvasti kiinnittänyt huomiota siihen, että Italian lainsäädännön luottoja koskevat nykyiset määräykset, ainoat laatuaan Euroopan unionissa, koskevat 12 miljoonaa yrittäjää, käsityöläistä, ammatinharjoittajaa ja tavallista kansalaista, joiden vekselit ja shekit ovat menneet protestiin. Heidät on suljettu pankkipalvelujen ulkopuolelle eivätkä he näin ollen voi myöskään käytellä euroja, sillä ainakaan ennen uuden valuutan käyttöönottoa eivät euroa voi käyttää rahaliikenteessä muut kuin käyvän pankkitilin haltijat. Tässä tilanteessa Italiasta itse asiassa on mukana Euroopan unionissa 25 % vähemmän taloudellisesti aktiivista väestöä kuin äänestäjien määrä 42 miljoonaa edellyttäisi, sillä viimeisten kymmenen vuoden aikana 12 miljoonaa on menettänyt luottokelpoisuutensa. Näistä osa saattaa olla yrittäjiä, joita siis syrjitään ja heidän vapauttaan ammatin harjoittamiseen rajoitetaan. Kun ottaa huomioon Euroopan markkinoiden avoimuuden ja mittasuhteet, luottokelpoisuutensa menettäneitä ei tulisi syrjiä kieltämällä heiltä kaikki pankkipalvelut. Se on vastoin heidän perustuslaillisia oikeuksiaan ja epäsuorasti pakottaa heidät käyttämään laittomia tai hämäriä menetelmiä ja sitä paitsi edistää järjestäytynyttä rikollisuutta. Kysyn komissiolta, - mitä komissio aikoo tehdä estääkseen luottojen mustan pörssin kaupan ja ylisuuret korot 12 miljoonalta luottokelpoisuutensa menettäneeltä italialaiselta, - millaisen roolin Euroopan keskuspankki omaksuu hahmoteltaessa yhteisön lainsäädäntöä varmistamaan, että Italian pankkiyhdistyksen ja Banca d'Italian säännöt antavat kansalaisille ja yrityksille jälleen lain sallimat oikeudet toimintaan ja tuotantoon, joita ei voi erottaa pankkijärjestelmän erilaisten palvelujen hyödyntämisestä ja yhä lisääntyvästä elektronisen rahan käytöstä, - millaisen roolin komissio aikoo ottaa, jotta pikimmiten palautetaan yksilölliset oikeudet ja mahdollisuudet tuottavuuteen 12 miljoonalle italialaiselle, joilla nyt ei ole mitään mahdollisuuksia laillisiin pankkipalveluihin Italiassa tai Euroopan unionin alueella? Komission jäsenen Mario Montinkomission puolesta antama yhteinen vastaus kirjallisiin kysymyksiinE-2455/98 ja E-2582/98 (2. lokakuuta 1998) Komissio katsoo, että pimeiden luottomarkkinoiden kasvu, jäsenvaltioissa (varsinkin Italiassa) harjoitettu koronkiskonta, Italiassa ilmennyt vekseliprotestin kohteeksi joutuneiden henkilöiden suuri määrä ja ne ennaltaehkäisevät toimenpiteet, joihin on asiassa ryhdyttävä, kuuluvat jäsenvaltioiden suoraan toimivaltaan. Koska tämän ilmiön syyt ja erityispiirteet vaihtelevat eri maissa, mahdollinen kansallinen lainsäädäntö lienee niiden suhteen tehokkain keino. Kansalaisille ja yrittäjille suunnatun tiedotuksen ja valistuksen lisääminen tällaisen ilmiön taloudellisista vaikutuksista on usein tehokkain tapa estää ilmiön kehitys. Komissio seuraa joka tapauksessa tilannetta nyt ja vastaisuudessakin erityisesti yhteismarkkinoiden näkökulmasta. Komissio katsoo, että asia ei myöskään kuulu Euroopan keskuspankin toimivaltaan, koska se käsittelee ensisijaisesti rahapolitiikkaa, maksujärjestelmiä ja vähäisemmässä määrin luottolaitoksia.